ELTOS ŽINIOS, 1995.12.13. 

LDDP VADOVYBĖ KOMENTSA B.GENZEL IO PAS I TRAUK IMA . Ateinantį 
pirmadienį LDDP prezidiumas svarstys, ar pasitraukęs iš partijos 
B.Genzelis gali pasilikti valdančiojoje frakcijoje, pasakė spaudos 
konferencijoje LDDP frakcijos seniūno pirmasis pavaduotojas Justinas 
Karosas. LDDP frakcijos seniūnas Gediminas Kirkilas sakė manąs, jog 
svarbiausia B.Genzelio išstojimo iš partijos priežastis - tai jo 
vadovaujamo Švietimo, mokslo ir kultūros komiteto darbo problemos. 
Frakcija, pasak jo, dažnai nepritaria šio komiteto siūlomiems 
sprendimams. Šis komitetas, G.Kirkilo nuomone, daugeliu atvejų dirba 
nedemokratiškai. Kaip įrodymą jis-pateikė visuomenės informavimo 
priemonių įstatymą, dėl kurio nebuvo pateikta nei ekspertų, nei 


žurnalistų nuomonės. Seimo pirmininko pavaduotojas Juozas Bernatonis 
retoriškai klausė, ar sąžininga patekti į tautos atstovybę partijos 
sąraše, o po to išduoti partiją? Tai, jo nuomone, nesiderina su 
demokratiniais, europiniais standartais, tai įmanoma tik tose 
valstybėse, kur nėra tvirtų demokratinių tradicijų. Vokietijoje, 


Prancūzijoje, Anglijoje, pasak J. Bernatonio, tokį veiksmą atlikęs 
taptų politiniu lavonu. 
Beje, iš LDDP jau pasitraukė Seimo nariai Antanas Baskas, Kęstutis 


Gaška, Julius Veselka, Kęstutis Jaskelevičius. J. Bernatonis mano, jog 


išaugus naujai politikų kartai, kuri geriau įsisavins demokratijos 
abėcėlę, tokių bėgiojimų, „blaškymosi nebus. 

